Diari Oficial de la Generalitat Valenciana


Sumari del DOGV 5936, del 20-01-2009 (2009/52)

Informació pública del document comprensiu de la modificació de pla de reforma interior i del text refós del Projecte de Reparcel·lació per al Desenvolupament del Sector Camí de la Serratella-Camí del Marge.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/52


Data del document
:   03-12-2008

Organisme emissor
:   Ajuntament de Borriana

Tipus de document
:   Informació Pública

Descriptors 

:   * Borriana
    * administració local
    * pla d'urbanisme

Informació pública del document comprensiu de la modificació de pla de reforma interior i del text refós del Projecte de Reparcel·lació per al Desenvolupament del Sector Camí de la Serratella-Camí del Marge. [2009/52]  
L'Alcaldia Presidència, el 2 de desembre de 2008, ha adoptat resolució amb la següent part dispositiva:   
«Primer. Sotmetre a informació pública el document comprensiu de la modificació de pla de reforma interior i del text refós del Projecte de Reparcel·lació per al Desenvolupament del Sector Camí de la Serratella-Camí del Marge, presentat en data 14 de novembre de 2008 (Reg. Entrada 15354) per la mercantil urbanitzadora L3M Construcción, Urbanismo y Servicios, SA.  
La informació pública d'ambdós documents es farà efectiva mitjançant la publicació d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat. Tindrà un període d'un mes comptador de la publicació de l'anunci en el Diari Oficial de la Comunitat Valenciana i, durant el termini esmentat, la documentació diligenciada i completa estarà dipositada per a la seua consulta pública en horari de 09.00 a 14.00 hores, en la secció II/ Negociat d'Ordenació del Territori i Urbanisme de l'Ajuntament de Borriana, amb la possibilitat de presentar les al·legacions, suggeriments i qualssevol altres documents que s'estimen oportuns.  
Així mateix s'assenyala que els presents documents podran consultar-se en la pàgina web .  
Segon. Indicar als interessats que, durant l'exposició al públic del projecte de reparcel·lació, a fi d'evitar el proindivís, els que resulten adjudicataris en condomini podran efectuar-se requeriments recíprocs per a substituir les quotes de condomini previstes en el projecte per indemnitzacions en diners, en la forma prevista en l'article 174.7 de la Llei Urbanística Valenciana (LUV) i article 409 del Reglament d'Ordenació i Gestió Territorial i Urbanística (ROGTU).   
Tercer. Suspendre, als efectes previstos en l'article 101 de la Llei urbanística Valenciana, l'atorgament de llicències de parcel·lació de terrenys i edificació en l'àmbit del sector Camí Serratella-Camí del Marge, objecte del projecte de planejament exposat al públic, les noves determinacions del qual suposen modificació del règim urbanístic vigent.  
Quart. Notificar la present resolució als interessats, amb la comunicació que contra aquesta, com a acte de tràmit que no posa fi a la via administrativa, no es pot interposar cap recurs. Sense perjudici que puga exercir-se el que s'estime pertinent.»  
Borriana, 3 de desembre de 2008.- L'alcalde: José Ramón Calpe Saera.